wannaphong/clean_thaiwikipedia huggingface dataset:
# แฟร์ดีนันท์ อัลเบร็ชท์ที่ 2 ดยุกแห่งเบราน์ชไวค์-ว็อลเฟินบึทเทิล
แฟร์ดีนันท์ อัลเบร็ชท์ที่ 2  เป็นทหารในกองทัพแห่งจักรวรรดิโรมันอันศักดิ์สิทธิ์ และเจ้าชายแห่งว็อลเฟินบึทเทิลในปีค.ศ. 1735
พระองค์ได้รับราชการทหารในราชสำนักออสเตรีย ได้ทรงร่วมรบในสงครามสืบราชบัลลังก์สเปนและได้ร่วมต่อสู้ขับไล่ชาวเติร์กภายในการนำของเจ้าชายยูจีนแห่งซาวอย

 ชีวิตส่วนพระองค์ 
พระองค์ทรงเสกสมรสกับดัชเชสอังตัวเนตต์ อมาลีแห่งเบราน์ชไวค์-ว็อลเฟินบึทเทิล พระธิดาของลุดวิจ รูดอล์ฟแห่งเบราน์ชไวค์-ว็อลเฟินบึทเทิล และพระขนิษฐาของจักรพรรดินีแห่งจักรวรรดิโรมันอันศักดิ์สิทธิ์ มีพระโอรสธิดาหลายพระองค์รวมไปถึง
 พระนาม  พระรูป  ช่วงพระชนมายุ  หมายเหตุ คาร์ลที่ 1 ดยุกแห่งเบราน์ชไวค์-ว็อลเฟินบึทเทิล  100px  1 สิงหาคม ค.ศ. 1713 - 26 มีนาคม ค.ศ. 1780  เสกสมรสกับเจ้าหญิงฟิลิปิเนอ ชาร์ล็อทเทอแห่งปรัสเซีย อันโทน อุลริค ดยุกแห่งเบราน์ชไวค์-ว็อลเฟินบึทเทิล  100px  28 สิงหาคม ค.ศ. 1714 - 4 พฤษภาคม ค.ศ. 1774 เสกสมรสกับแกรนด์ดัชเชสอันนา ลีโอโปดอฟนาแห่งรัสเซีย เอลิซาเบธ คริสทีเนอ แห่งเบราน์ชไวค์-ว็อลเฟินบึทเทิล-แบเวิร์น  100px  8 พฤศจิกายน ค.ศ. 1715 - 13 มกราคม ค.ศ. 1797  เสกสมรสกับพระเจ้าฟรีดริชที่ 2 แห่งปรัสเซีย ลุดวิจ แอนสท์ แห่งเบราน์ชไวค์-ว็อลเฟินบึทเทิล  100px  25 กันยายน ค.ศ. 1718 - 12 พฤษภาคม ค.ศ. 1788  ไม่ทรงเสกสมรส แฟร์ดีนันด์แห่งเบราน์ชไวค์-ว็อลเฟินบึทเทิล  100px  12 มกราคม ค.ศ. 1721 - 3 กรกฎาคม ค.ศ. 1792  ไม่ทรงเสกสมรส หลุยเซอ อมาลีแห่งเบราน์ชไวค์-ว็อลเฟินบึทเทิล  100px  29 มกราคม ค.ศ. 1722 - 13 มกราคม ค.ศ. 1780 เสกสมรสกับเจ้าชายเอากุสท์ วิลเฮล์มแห่งปรัสเซีย โซฟี อังตัวเนตต์แห่งเบราน์ชไวค์-ว็อลเฟินบึทเทิล  100px  13 มกราคม ค.ศ. 1724 - 17 พฤษภาคม ค.ศ. 1802  เสกสมรสกับแอนสท์ ฟรีดริชแห่งซักเซอ-โคบวร์ก-โกธา อัลเบรตช์แห่งเบราน์ชไวค์-ว็อลเฟินบึทเทิล  N/A  4 พฤษภาคม ค.ศ. 1725 - 30 กันยายน ค.ศ. 1745  สิ้นพระชนม์ที่สมรภูมิซัวร์ เทเรเซอ นาตาลี แห่งเบราน์ชไวค์-ว็อลเฟินบึทเทิล  100px  [[4 มิถุนายน] ค.ศ. 1728 - 26 มิถุนายน ค.ศ. 1778  หัวหน้านางชีแห่งกานเดอร์สไฮม์ ดัชเชสยูเลียนา มารีอาแห่งเบราน์ชไวค์-ว็อลเฟินบึทเทิล  100px  4 กันยายน พ.ศ. 2272 - 10 ตุลาคม พ.ศ. 2339  เสกสมรสกับพระเจ้าเฟรเดอริกที่ 5 แห่งเดนมาร์ก ฟรีดริช ฟรันซ์ แห่งเบราน์ชไวค์-ว็อลเฟินบึทเทิล  100px  22 ธันวาคม ค.ศ. 1732 - 14 ตุลาคม ค.ศ. 1758  สิ้นพระชนม์ที่สมรภูมิฮอคเคียรช์

 ฐานันดรศักดิ์ 
 เจ้าชายแห่งแบเฟิร์น(1687-1735) 	
 เจ้าชายแห่งว็อลเฟินบึทเทิล(1735)
# Neurotmesis
Neurotmesis (ในภาษากรีก คำว่า tmesis หมายถึง "ตัด") เป็นอาการหนึ่งในระบบจำแนกความบาดเจ็บต่อเส้นประสาทนอกส่วนกลาง Seddon classification
โดยเป็นอาการซึ่งหนักที่สุด เพราะทั้งใยประสาทและปลอกหุ้มจะขาดโดยสิ้นเชิง และถึงแม้อาจฟื้นสภาพได้บางส่วน แต่ก็ไม่สามารถหายสนิทกลับไปเหมือนเดิมได้
# Neurapraxia
Neurapraxia เป็นความผิดปกติของระบบประสาทนอกส่วนกลางที่ทำให้การควบคุมกล้ามเนื้อ (motor) หรือการรับความรู้สึก (sensory) เสียหายเนื่องจากส่งกระแสประสาทไม่ได้ โดยเฉลี่ยจะคงยืนประมาณ 6-8 อาทิตย์ก่อนหาย

ภาวะนี้มักจะมีเหตุจากความบาดเจ็บต่อระบบประสาทเนื่องจากแรงกระแทกจากภายนอกต่อเส้นใยกล้ามเนื้อ (muscle fiber) และต่อใยประสาทสั่งการ ซึ่งสร้างแรงกดที่เส้นประสาทอย่างซ้ำ ๆ หรือคงยืน
เพราะแรงกดนี้ การขาดเลือดเฉพาะที่ก็จะเกิดขึ้นแล้วทำให้เกิดรอยโรคที่เส้นประสาท ซึ่งร่างกายมนุษย์โดยธรรมชาติจะตอบสนองเป็นอาการบวมน้ำรอบ ๆ จุดที่ถูกกด
รอยโรคจะหยุดหรือขัดขวางกระแสประสาทที่ช่วงหนึ่งในเส้นประสาท ทำให้ระบบประสาทต่อจากจุดนั้นไม่ทำงานหรือทำงานได้ไม่สมบูรณ์ แล้วทำให้กล้ามเนื้ออ่อนแรง

อาการนี้ทำปลอกไมอีลินที่หุ้มเส้นประสาทให้เสียหายอย่างชั่วคราว แต่ไม่ทำให้เส้นประสาทเสียหาย จึงไม่ใช่ความเสียหายอย่างถาวร
ดังนั้น กระบวนการที่ทำให้เสียเส้นประสาทอย่างถาวรคือ Wallerian degeneration จึงไม่เกิดขึ้นเนื่องกับอาการนี้
เพื่อจะจัดว่าเป็น neurapraxia ตามระบบจำแนกความบาดเจ็บต่อเส้นประสาทนอกส่วนกลาง Seddon classification เมื่อกระแสประสาทกลับสามารถส่งต่อได้แล้ว อาการจะต้องหายอย่างสมบูรณ์และรวดเร็ว
ไม่เช่นนั้นแล้ว ก็จะจัดเป็นอาการที่หนักกว่า เช่น axonotmesis หรือ neurotmesis
ดังนั้น neurapraxia จึงเป็นการบาดเจ็บต่อเส้นประสาทนอกส่วนกลางแบบเบาสุด เป็นอาการที่สามัญต่อนักกีฬามืออาชีพ โดยเฉพาะนักอเมริกันฟุตบอล และเป็นอาการที่ควรปรึกษาแพทย์เพื่อรักษา

คำว่า Neurapraxia เป็นคำอนุพัทธ์ของคำว่า apraxia (ภาวะเสียการรู้ปฏิบัติ) ซึ่งเป็น "การเสียหรือความพิการของสมรรถภาพในการเคลื่อนไหวแบบประสานและซับซ้อน โดยการควบคุมกล้ามเนื้อหรือการรับความรู้สึกจะไม่บกพร่อง"
# Axonotmesis
Axonotmesis เป็นความบาดเจ็บที่เส้นประสาทนอกส่วนกลางคือที่อวัยวะส่วนปลายต่าง ๆ 
แอกซอนและปลอกไมอีลินจะเสียหายในความบาดเจ็บเช่นนี้ แต่เซลล์ชวานน์, endoneurium, perineurium และ epineurium จะไม่เสียหาย
การควบคุมกล้ามเนื้อและการรับความรู้สึกในลำดับต่อจากจุดที่เสียหายจะเสียไปในที่สุด เพราะเส้นประสาทจะเสื่อมเนื่องกับกระบวนการ Wallerian degeneration เหตุการขาดเลือดเฉพาะที่
อาการนี้ปกติจะเป็นผลของความบาดเจ็บหรือความฟกช้ำซึ่งรุนแรงกว่าที่ก่อให้เกิดอาการ neuropraxia

Axonotmesis โดยหลักจะเกิดจากความบาดเจ็บที่เกิดจากการยืด (stretch injury)
เช่น ข้อเคลื่อนหรือแขนขาหัก ซึ่งทำให้เส้นประสาทขาด
ถ้าคนไข้ไม่รู้สึกเจ็บเพราะเหตุเส้นประสาทที่เปิดออก ก็จะสามารถกำหนดจุดบาดเจ็บเนื่องจากความรู้สึกที่ผิดปกติในอวัยวะนั้น ๆ 
แพทย์อาจจะสั่งการตรวจความเร็วในการส่งสัญญาณประสาท (Nerve Conduction Velocity, NCV) เพื่อตรวจปัญหาเพิ่มยิ่งขึ้น
ถ้าวินิจฉัยว่าเป็นอาการนี้ การบันทึกคลื่นไฟฟ้ากล้ามเนื้อ (Electromyography) ที่ทำหลังจากบาดเจ็บ 3-4 สัปดาห์จะแสดงอาการเส้นประสาทขาด (denervation) และกล้ามเนื้อสั่นระริก (fibrillation) หรือการเชื่อมต่อทางประสาทที่ผิดปกติและกล้ามเนื้อที่หดเกร็งผิดปกติ
# เซลีนดิออนไลฟ์ 2018
เซลีนดิออนไลฟ์ 2018  เป็นทัวร์คอนเสิร์ตของเซลีน ดิออน นักร้องชาวแคนาดา จัดขึ้นเพื่อสนับสนุนอัลบัมเพลงภาษาอังกฤษของเธอที่จะจำหน่ายใน ค.ศ. 2018 นับเป็นคอนเสิร์ตแรกในเอเชียของเธอในรอบสิบปี หลังจาก เทกกิงแชนเซสเวิลด์ทัวร์ เมื่อ ค.ศ. 2008

 ประวัติ 

วันที่ 10 มกราคม ค.ศ. 2018 เซลีน ดิออน แถลงข่าวคอสเสิร์ตนี้ที่เดอะคอลลอสเซียมแอตซีซาส์พาเลซในลาสเวกัส โดยระบุว่า จะมาเยือนโตเกียว, มาเก๊า, สิงคโปร์, จาการ์ตา, ไทเป, มะนิลา, และกรุงเทพมหานคร ต่อมาขยายไปยังซิดนีย์, บริสเบน, เพิร์ท, เมลเบิร์น, และออกแลนด์

 รายชื่อเพลง 

การแสดง

 วันที่ เมือง ประเทศ สถานที่ การแสดงเปิด ผู้ชม รายได้ เอเชีย26 มิถุนายน ค.ศ. 2018โตเกียวญี่ปุ่นโตเกียวโดมrowspan="10" ——29 มิถุนายน ค.ศ. 2018มาเก๊าโคไทอารีนา——30 มิถุนายน ค.ศ. 20183 กรกฎาคม ค.ศ. 2018สิงคโปร์มารีนาเบย์แซนส์แกรนด์บอลล์รูม——4 กรกฎาคม ค.ศ. 20187 กรกฎาคม ค.ศ. 2018จาการ์ตาอินโดนีเซียเซ็นทุลอินเทอร์เนชันนัลคอนเวนชันเซนเตอร์——11กรกฎาคม ค.ศ. 2018ไทเปไต้หวันไทเปอารีนา——13 กรกฎาคม ค.ศ. 201819 กรกฎาคม ค.ศ. 2018มะนิลาฟิลิปปินส์มอลล์ออฟเอเชียอารีนา——23 กรกฎาคม ค.ศ. 2018กรุงเทพมหานครประเทศไทยอิมแพกต์อารีนา——
# ความถี่เชิงพื้นที่
ในคณิตศาสตร์ ฟิสิกส์ และวิศวกรรมศาสตร์ ความถี่เชิงพื้นที่ หรือ ความถี่ตามพื้นที่  เป็นลักษณะของโครงสร้างอะไรก็ได้ที่เกิดเป็นคาบ ๆ (คือเกิดซ้ำ ๆ) ไปตามพื้นที่หรือตามปริภูมิ
เป็นค่าที่วัดโดยส่วนประกอบเชิงรูปไซน์ของโครงสร้าง (กำหนดโดยการแปลงฟูรีเย) ที่เกิดซ้ำ ๆ ต่อระยะทางหน่วยหนึ่ง
หน่วยสากลของความถี่ตามพื้นที่ก็คือ รอบ/เมตร
ในโปรแกรมประมวลผลภาพ ความถี่ตามพื้นที่มักจะมีหน่วยเป็นรอบ/มิลลิเมตร หรือคู่เส้น/มิลลิเมตร (line pairs per millimeter)

ในกลศาสตร์คลื่น ความถี่ตามพื้นที่จะเขียนเป็น  อ้างอิง 
หรือบางครั้ง 
แม้สัญลักษณ์หลังนี้บางครั้งจะใช้หมายถึงความถี่ตามเวลา (temporal frequency) เช่น ในสูตรของพลังค์
ค่าความถี่ตามพื้นที่จะสัมพันธ์กับความยาวคลื่น  โดยสูตร

เช่นเดียวกัน เลขคลื่นเชิงมุม (angular wave number)  ซึ่งมีหน่วยเป็น เรเดียน/เมตร จะสัมพันธ์กับความถี่ตามพื้นที่และความยาวคลื่นโดยสูตร

 การรับรู้ทางตา  
การศึกษาการรับรู้ทางตา มักจะใช้ตะแกรง (sinusoidal grating) เพื่อตรวจสอบสมรรถภาพของระบบการเห็น
สำหรับสิ่งเร้าทางตาเช่นนี้ ความถี่ตามพื้นที่จะมีหน่วยเป็นรอบ/องศาของมุมสายตา (visual angle)
ตะแกรงนี้อาจต่างกันโดยแอมพลิจูด (ความเข้มที่ต่างกันระหว่างแถบสว่างและแถบคล้ำ) และโดยมุมได้อีกด้วย

 เชิงอรรถและอ้างอิง
# วัดดะมะยานจี้
วัดดะมะยานจี้ (,) เป็นวัดในเมืองพุกาม ประเทศพม่า เป็นวัดขนาดใหญ่ที่สุดในพุกาม มีชื่อเสียงว่าสร้างในรัชกาลพระเจ้านะระตู (ค.ศ. 1167–1170) ผู้เสด็จขึ้นครองบัลลังก์ด้วยการปลงพระชนม์พระราชบิดาคือพระเจ้าอลองสิธูและพระเชษฐา จึงเชื่อกันว่าทรงสร้างวัดอันใหญ่โตนี้เพื่อลดทอนบาปของพระองค์

พงศาวดารพม่าระบุว่า พระเจ้านะระตูทรงถูกชาวอินเดียกลุ่มหนึ่งลอบปลงพระชนม์ขณะที่งานก่อสร้างยังดำเนินอยู่ วัดจึงมาสำเร็จหลังรัชกาล วัดนี้ก่อสร้างตามแบบแผนทำนองเดียวกับอานานดาพะย่า ศาสนสถานอีกแห่งในเมืองเดียวกัน

มีการเอาอิฐมาก่อปิดในอาคารวัดไว้โดยไม่ปรากฏเหตุผล จึงมีเฉพาะมุขทั้งสี่และระเบียงภายนอกที่เข้าถึงได้ในปัจจุบัน
# Spike directivity
Spike directivity เป็นเวกเตอร์ที่กำหนดความเปลี่ยนแปลงความหนาแน่นของประจุไฟฟ้าแบบชั่วครู่ (transient charge density) ที่เกิดเมื่อศักยะงานในเซลล์ประสาทกำลังแพร่กระจาย 
คือ แบบจำลองการแพร่กระจายแบบเอกรูปของศักยะงานที่คล้ายกับสัญญาณดิจิทัล ดูเหมือนจะไม่เข้ากับข้อมูลทางการทดลอง
นักสรีรวิทยาไฟฟ้าได้แสดงแล้วว่า รูปร่างของศักยะงานสามารถเปลี่ยนไปได้ตามเวลา
เช่น งานศึกษาปี 2554 แสดงว่า ศักยะงานในนิวรอนอาจเปลี่ยนรูปคลื่นเมื่อวิ่งไปตามแอกซอนหรือเดนไดรต์
เพราะรูปร่างของนิวรอน เพราะการเปลี่ยนแปลงของการนำไอออนเฉพาะที่ ๆ และเพราะคุณสมบัติ/เหตุการณ์ทางชีวกายภาพอื่น ๆ รวมทั้งการปล่อยสารสื่อประสาท 

 เชิงอรรถและอ้างอิง
# ดเวนัตซัตเมสยัชเยฟ (ภาพยนตร์ พ.ศ. 2523)
ดเวนัตซัตเมสยัชเยฟ  เป็นภาพยนตร์อะนิเมเรื่องยาวร่วมระหว่างญี่ปุ่น และสหภาพโซเวียต กำกับโดย Yugo Serikawa, Kimio Yabuki และ Tetsuo Imazawa ภาพยนตร์ผลิตโดยโทเอแอนิเมชันของญี่ปุ่น โดยร่วมผลิตกับโซยุซมุลต์ฟิล์มจากสหภาพโซเวียต โดยได้เค้าโครงจากนิทานเรื่องเดียวกันที่เขียนโดย ซามุลต์ มาร์ชาค บทเพลงประพันธ์โดย Vladimir Ivanovich Krivtsov และบรรเลงโดย the National Leningrad Philharmonic ภายใต้การกำกับของ A. S. Dmitriev นอกจากนี้นักวาดการ์ตูนมังงะชื่อดัง เทะซึกะ โอะซะมุ ยังได้ทำงานเป็นผู้อำนวยการสร้างร่วมและออกแบบตัวละครในภาพยนตร์อีกด้วย
 แหล่งข้อมูลอื่น
# แฮร์มัน ฟ็อน อ็อพเพิลน์-โบรนีค็อฟสกี
แฮร์มัน ฟ็อน อ็อพเพิลน์-โบรนีค็อฟสกี (2 มกราคม ค.ศ. 1899 – 19 กันยายน ค.ศ. 1966) เป็นผู้ได้รับเหรียญทองในโอลิมปิกฤดูร้อน 1936 ประเภทกีฬาขี่ม้า และเป็นนายพลแห่งกองทัพเยอรมันในสงครามโลกครั้งที่สอง เขาเป็นผู้บังคับบัญชากองกำลังยานเกราะที่ 20 (แวร์มัคท์) และยังได้รับกางเขนเหล็กกางเขนอัศวินอีกด้วย

 รางวัล 
 กางเขนเหล็ก ชั้นที่สอง (28 พฤษภาคม พ.ศ. 2461) และชั้นที่หนึ่ง (14 ตุลาคม พ.ศ. 2461)Thomas 1998, p. 132.
 เข็มกลังสู่กางเขนเหล็ก ชั้นที่สอง (25 กันยายน พ.ศ. 2482) และชั้นที่หนึ่ง (10 พฤศจิกายน พ.ศ. 2482)
 กางเขนเยอรมนี ใน 7 สิงหาคม พ.ศ. 2486 ชั้นยศ โอเบิสท์ ในกองกำลังยานเกราะที่ 11Patzwall & Scherzer 2001, p. 338.
 กางเขนเหล็กกางเขนอัศวินประดับด้วยใบโอ๊กและดาบ
 ชั้นกางเขนเหล็กกางเขนอัศวิน ใน 1 มกราคม พ.ศ. 2486 ชั้นยศ โอเบิสท์ และผู้บังคับบัญชาการกองกำลังยานเกราะที่ 204Scherzer 2007, p. 578.
 ใบโอ็ก ใน 28 กรกฎาคม พ.ศ. 2487 ชั้นยศ โอเบิสท์ และผู้บังคับบัญชาการกองกำลังยานเกราะที่ 22
 ดาบ ใน 17 เมษายน พ.ศ. 2488 ชั้นยศ เกเนอราลมายอร์ และผู้บังคับบัญชาการกองกำลังยานเกราะที่ 20

  อ้างอิง 
 อ้างอิง 

บรรณานุกรม
# เชอเนาอัมเคอนิชส์เซ
เชอเนาอัมเคอนิชส์เซ (ความหมาย: เชอเนาบนทะเลสาบของกษัตริย์) หรือเรียกอย่างสั้นว่า เชอเนา เป็นเทศบาลในอำเภอแบร์ชเทิสกาเดินลันท์ รัฐบาวาเรีย ประเทศเยอรมนี ตั้งอยู่บริเวณชายฝั่งทางเหนือของเคอนิชส์เซ บริเวณอุทยานแห่งชาติแบร์ชเทิสกาเดิน เทศบาลแห่งนี้พึ่งพารายได้จากการท่องเที่ยวเป็นหลัก
# สีน้ำตาลเกาลัด
สีน้ำตาลเกาลัด หรือ มะรูน  เป็นสีแดงออกน้ำตาลเข้ม"dark brownish purple" - Webster's New World Dictionary of the American Language, College Edition, World Publishing Company, (1964) ชื่อเรียก maroon ในภาษาอังกฤษมีที่มาจากคำภาษาฝรั่งเศส marron ซึ่งแปลว่า เกาลัดWebster's New World Dictionary of American English, 3rd College Edition, (1988).  "A dark brown."  Random House College Dictionary (1975), "a dark brownish."

พจนานุกรมภาษาอังกฤษออกซฟอร์ดอธิบายว่าเป็น "สีคริมสันหรือคลาเร็ตออกน้ำตาล" (crimson และ claret ตามลำดับ)Shorter Oxford English Dictionary, 5th edition, 1973.

ในระบบสี RGB ที่ใช้สร้างสีบนจอภาพคอมพิวเตอร์และโทรทัศน์ สร้างสีน้ำตาลเกาลัดโดยลดความสว่างของสีแดงสดลงประมาณครึ่งหนึ่ง

สีน้ำตาลเกาลัดเป็นสีตรงข้ามของสีทีล
# เคอนิชส์เซ
เคอนิชส์เซ ("ทะเลสาบกษัตริย์") เป็นทะเลสาบในอุทยานแห่งชาติแบร์ชเทิสกาเดินในรัฐบาวาเรีย ประเทศเยอรมนี ที่ด้านเหนือของทะเลสาบเป็นที่ตั้งของเมืองเชอเนา อัม เคอนิชส์เซ ทะเลสาบแห่งตั้งอยู่ในหุบเขาซึ่งรายล้อมด้วยภูเขาสูงไม่ต่ำกว่า 1,200 เมตร ทะเลสาบนี้เกิดขึ้นจากการละลายของธารน้ำแข็งในยุคน้ำแข็งครั้งล่าสุดเมื่อราวหมื่นกว่าปีที่แล้ว ทะเลสาบมีความกว้างชายฝั่ง 1.7 กิโลเมตรและความยาวชายฝั่ง 7.7 กิโลเมตร 

คำว่า "เคอนิช" ในภาษาเยอรมันมีความหมายว่ากษัตริย์ ทำให้ทะเลสาบแห่งนี้มักถูกแปลว่า  "ทะเลสาบกษัตริย์" แต่แท้จริงแล้วชื่อเคอนิชของทะเลสาบแห่งนี้เพี้ยนมาจากขุนนางท้องถิ่นในศตวรรษที่ 12 นามว่า "คูโน" (Kuno) ทำให้ในอดีต ทะเลสาบแห่งนี้ถูกเรียกว่า "ทะเลสาบคูนิช"
# ช้างอารีนา
ช้างอารีนา (, ชื่อเดิม: ไอ-โมบาย สเตเดียม) มีชื่ออย่างไม่เป็นทางการว่า ธันเดอร์คาสเซิลสเตเดียม  หรือ บุรีรัมย์ สเตเดียม  เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลบุรีรัมย์ ยูไนเต็ด ตั้งอยู่ที่ตำบลอิสาณ อำเภอเมืองบุรีรัมย์ จังหวัดบุรีรัมย์ สนามแห่งนี้มีความจุ 24,000 ที่นั่ง (ในปี พ.ศ. 2557 ได้ต่อเติมเป็น 32,600 ที่นั่ง) โครงสร้างประกอบด้วยเหล็กและไฟเบอร์ ซึ่งสร้างด้วยงบประมาณกว่า 500 ล้านบาท โดยเป็นเงินสนับสนุนภายใต้สัญญาการกำหนดชื่อจากไอ-โมบาย และบางส่วนของนายเนวิน ชิดชอบ จัดเป็นสนามฟุตบอลที่ได้มาตรฐานแห่งแรกและแห่งเดียวในประเทศไทยที่ไม่มีลู่วิ่งคั่นสนามและผ่านมาตรฐานระดับโลกจากสหพันธ์ฟุตบอลระหว่างประเทศ, มาตรฐานสนามกีฬาระดับเอจากสมาพันธ์ฟุตบอลเอเชีย และสหพันธ์ฟุตบอลอาเซียน และยังได้รับการบันทึกลงในบันทึกสถิติโลกกินเนสส์ว่าเป็นสนามฟุตบอลในระดับฟีฟ่าที่ใช้เวลาก่อสร้างน้อยที่สุดในโลกคือ 256 วัน 

สนามนี้มีทั้งหมด 4 ชั้น โดยชั้นที่ 1 เป็นสำนักงานห้องแถลงข่าว ห้องสื่อมวลชน ร้านขายสินค้าที่ระลึก ห้องนักกีฬาทีมเหย้า-เยือน ห้องพักผู้ตัดสิน ห้องปฐมพยาบาล และห้องประชุม ชั้นที่ 2 จะเป็นห้องจัดเลี้ยงใหญ่จำนวน 400 ที่นั่ง ชั้นที่ 3 เป็นห้องวีไอพี 6 ห้อง และห้องจัดเลี้ยง 1 ห้อง และชั้นที่ 4 มีห้องวีไอพีจำนวน 15 ห้อง สนามแห่งนี้ยังมีการติดตั้งไฟส่องสว่างตามมาตรฐาน
ของฟิลิปส์โดยมีค่าความสว่างของไฟอยู่ที่ 2,000 ลักซ์ ในส่วนอัฒจันทร์ฝั่งกองเชียร์นั้นมีเก้าอี้ที่นั่งเชียร์เป็นสีน้ำเงินเกือบหมด แต่จะใช้เก้าอี้สีขาวตรงที่มีคำว่า ธันเดอร์คาสเซิล และ บุรีรัมย์ มีหัวหน้ากองเชียร์คือ นางกรุณา ชิดชอบ เป็นแกนนำหลักในการเชียร์

ช้างอารีนา เคยใช้เป็นสถานที่จัดคอนเสิร์ตและกิจกรรมรื่นเริงครั้งใหญ่ในเทศกาลสงกรานต์ในปี พ.ศ. 2555 โดยการจัดของนายเนวิน ชิดชอบ ประธานสโมสร โดยมีศิลปินนักร้องมากมาย อาทิ โซระ อาโออิ, เอ็นเอส ยุน จี, ปีเตอร์ คอร์ป ไดเรนดัล, นูโว, ไมโคร, ปกรณ์ ลัม, บอดี้สแลม, คาราบาว, ลาบานูน, บิ๊กแอส, โลโซ เป็นต้น"อาโออิ" นำทีมโชว์สงกรานต์ "ไอ-โมบาย สเตเดียม" บุรีรัมย์ จากเดลินิวส์

ปลายปี พ.ศ. 2560 เมื่อกลุ่มสามารถคอร์ปอเรชั่น ได้ยุติตราสินค้าไอ-โมบาย ชื่อสนามจึงได้เปลี่ยนตามผู้สนับสนุนหลักของสโมสรอีกบริษัทหนึ่ง คือ เครื่องดื่มตราช้าง โดยบริษัท ไทยเบฟเวอเรจ จำกัด (มหาชน) ซึ่งสนามแข่งรถที่อยู่ในบริเวณใกล้เคียง ก็ใช้ชื่อตามตราสินค้านี้เช่นกัน

 การแข่งระดับนานาชาติ 
วันที่ทีม 1ผลทีม 2รายการ 14 กรกฎาคม 2554    1 - 0    อุ่นเครื่อง 15 กรกฎาคม 2554     1 - 1    อุ่นเครื่อง 23 กรกฎาคม 2554     1 - 0     ฟุตบอลโลก 2014 รอบคัดเลือก 10 พฤศจิกายน 2560    4–1   เอเชียนคัพ 2019 รอบคัดเลือก – รอบที่ 3 13 พฤศจิกายน 2560    1–4   เอเชียนคัพ 2019 รอบคัดเลือก – รอบที่ 35 มิถุนายน 2562    3–1  ฟุตบอลชิงถ้วยพระราชทานคิงส์คัพ ครั้งที่ 475 มิถุนายน 2562    1–0   ฟุตบอลชิงถ้วยพระราชทานคิงส์คัพ ครั้งที่ 478 มิถุนายน 2562    0–1   ฟุตบอลชิงถ้วยพระราชทานคิงส์คัพ ครั้งที่ 478 มิถุนายน 2562    1–1   ฟุตบอลชิงถ้วยพระราชทานคิงส์คัพ ครั้งที่ 4710 มกราคม 2563 0-0  เอเอฟซี ยู-23 รอบแบ่งกลุ่ม10 มกราคม 2563 1-2  เอเอฟซี ยู-23 รอบแบ่งกลุ่ม13 มกราคม 2563 2-0 เอเอฟซี ยู-23 รอบแบ่งกลุ่ม13 มกราคม 2563   0-0  เอเอฟซี ยู-23 รอบแบ่งกลุ่ม16 มกราคม 2563  1-1  เอเอฟซี ยู-23 รอบแบ่งกลุ่ม7 ตุลาคม 25642–1เอเชียนคัพ 2023 รอบเพลย์ออฟ11 ตุลาคม 25640–3เอเชียนคัพ 2023 รอบเพลย์ออฟ
# สีทีล
ทีล  เป็นสีน้ำเงิน-เขียวปานกลาง คล้ายกับสีเขียวแกมน้ำเงิน (cyan) ได้ชื่อมาจากนกทีลสามัญ (Anas crecca) ซึ่งมีลายสีเดียวกันบนหัว

สามารถสร้างสีนี้โดยผสมสีน้ำเงินกับเขียวในฐานสีขาว หรือผสมสีดำหรือเทาให้เข้มขึ้น สีตรงข้ามของสีทีลคือสีน้ำตาลเกาลัด (maroon) นอกจากนี้ ยังเป็นกลุ่มเบื้องต้นของสีที่ใช้ในเว็บเอชทีเอ็มแอล/ซีเอสเอสซึ่งรวบรวมในปี 2530

ทีลเป็นสีกระแสระหว่างคริสต์ทศวรรษ 1990 ซึ่งทีมกีฬาหลายทีมรับสีนี้มาใช้เป็นเครื่องแบบ
# เขียนในใจ ร้องในเพลง
"เขียนในใจ ร้องในเพลง" เป็นซิงเกิลของนักร้องชาวไทย ดา เอ็นโดรฟิน จากค่ายแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย วรัชยา  พรหมสถิต ทำนองและเรียบเรียงโดย ธนา  ลวสุต ออกจำหน่ายในวันที่ 27 เมษายน พ.ศ. 2560 โดยเป็นเพลงแนวป็อปร็อก และนำเอาเรื่องราวจากชีวิตจริงของ เกิบ ณัฐพงศ์ – เดอะวอยซ์ ไทยแลนด์ ซีซัน 5 มาถ่ายทอดผ่านเพลงดา เอ็นโดรฟิน ดึงเรื่องจริง จาก เกิบ เดอะวอยซ์ 5 ลงซิงเกิ้ลใหม่ เขียนในใจ ร้องในเพลง

มิวสิกวีดีโอนี้เผยแพร่ครั้งแรกในวันที่ 27 เมษายน พ.ศ. 2560 โดยถ่ายทำที่ แม่กำปอง จังหวัดเชียงใหม่

การตอบรับ
ชาร์ต
ชาร์ต (พ.ศ. 2560)อันดับสูงสุด อินเท็นซีฟวอท์ชท็อป 20 ชาร์ต เพลงไทยสากล 2จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 34 95.5 เอฟเอ็ม เวอร์จิ้นฮิตซ์ ชาร์ตท็อป 40FM 95.5 Virgin Hitz CHART TOP 20 ประจำวันที่ 16 - 22 กรกฎาคม 2560 15 JOOX Top 100 Chart5 เพลงใหม่น่าฟังที่สุดชั่วโมงนี้ใน JOOX ประจำเดือนมิถุนายน 6 JOOX Top Top 50 Thai Songs Chart50 อันดับเพลง ไทยสตริง สัปดาห์ล่าสุด by Sanook.com กับชาร์ต JOOX Top 50 Thai Songs Chart ประจำวันที่ 29 พฤษภาคม 2560 4 อีเอฟเอ็ม ชาร์ต 94 ท็อป แอรเพลย์EFM Top AirPlay 100 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 10 มิถุนายน 2560 9
# แวร์เนอร์ ฟ็อน ฟริทช์
พลเอกอาวุโส โทมัส ลูทวิช แวร์เนอร์ ไฟรแฮร์ ฟ็อน ฟริทช์  เป็นนายทหารบกเยอรมัน ดำรงตำแหน่งผู้นำกองทัพบกตั้งแต่ปี ค.ศ. 1933 ถึง 1938 ต่อมาเขาถูกใส่ร้ายว่าเป็นพวกรักร่วมเพศและบีบบังคับให้ลาออก เพื่อเปิดทางให้ฮิตเลอร์เข้ามาควบคุมกองทัพบก

ฟริทช์เป็นนายทหารที่มีความเกลียดชังระบอบประชาธิปไตย เขาเคยเขียนจดหมายยุยงพลเอกอาวุโสฮันส์ ฟ็อน เซคท์ ก่อรัฐประหารล้มล้างรัฐบาลพลเรือนและจัดตั้งรัฐบาลเผด็จการทหารWette, Wolfram The Wehrmacht Cambridge: Harvard University Press, 2006 page 83. ในจดหมายฉบับนั้นเขายังได้แสดงความเกลียดชังที่มีต่อฟรีดริช เอเบิร์ท, พวกสันตินิยม, ระบอบประชาธิปไตย, ชาวยิว รวมถึงประเทศฝรั่งเศส เขาเชื่อว่าคณะบุคคลเหล่านี้จะทำลายเยอรมนี และมีความเชื่อว่าฝ่ายเดียวที่สามารถไว้วางใจได้คือทหารด้วยกันเองWette, Wolfram The Wehrmacht Cambridge: Harvard University Press, 2006 page 83.

ทัศนคติของเขาสอดคล้องกับแนวคิดต่อต้านยิวของพรรคนาซี ฟริทซ์มีความยินดีมากต่อการเถลิงอำนาจของพรรคนาซีในปี 1933Wheeler-Bennett, John The Nemesis of Power, London: Macmillan, 1967 page 293. ฟริทซ์ได้รับแต่งตั้งเป็นอธิบดีกรมทหารบก  ในปี 1934 ด้วยรัฐมนตรีแวร์เนอร์ ฟ็อน บล็อมแบร์ค มองว่าฟริทซ์มีความเป็นมืออาชีพ และฮิตเลอร์เองเห็นว่าฟริทซ์เป็นคนที่มีความคิดสอดคล้องกันกับระบอบการปกครอง เมื่อจอมพลบล็อมแบร์คสั่งปลดทหารที่มีเชื้อยิวทุกคนในกองทัพออกในกุมภาพันธ์ 1934 พลเอกอาวุโสฟริทซ์ไม่แสดงการคัดค้านและปฏิบัติตามอย่างง่ายดายWette, Wolfram The Wehrmacht Cambridge: Harvard University Press, 2006 page 72.
# เจสสิกา เอสพินเนอร์
เจสสิกา สมปอง เอสพินเนอร์ หรือ เจส เป็นนักแสดง นางแบบ และนางงามชาวไทย โดยเธอเป็นผู้ได้รับตำแหน่งมิสแกรนด์กรุงเทพมหานคร ปี 2017

 ประวัติ 
เจสสิกา สมปอง เอสพินเนอร์ เกิดที่กรุงเทพมหานคร เป็นลูกครึ่งไทย-อังกฤษ เจ้าของตำแหน่งมิสแกรนด์กรุงเทพมหานคร ปี 2017 และได้รับตำแหน่งมิสแกรนด์ไรส์ซิงสตาร์ในปี 2017 จากการประกวดมิสแกรนด์ไทยแลนด์ 2017 จึงได้เซ็นสัญญาเป็นนักแสดงในสังกัดช่อง 7

 การประกวด 
 มิสแกรนด์ไทยแลนด์ 2017 
เจสเข้าร่วมการประกวดมิสแกรนด์กรุงเทพมหานคร ปี 2017 และได้รับตำแหน่งชนะเลิศในปีนั้น เจสเป็นตัวแทนกรุงเทพมหานครในการประกวดมิสแกรนด์ไทยแลนด์ ปี 2017 และเมื่อในรอบตัดสินวันที่ 8 กรกฎาคม พ.ศ. 2560 เธอก็สามารถผ่านเข้ารอบ 12 คนสุดท้ายในการประกวด และได้รับตำแหน่งนางงามยิ้มสวยและมิสแกรนด์ไรส์ซิงสตาร์ในปีนั้น พร้อมกับเซ็นสัญญาเป็นนักแสดงในสังกัดช่อง 7 เอชดี

 ผลงาน 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางช่อง 3
 พ.ศ.  เรื่อง  บทบาท  2565  รตีลวง  ลีลาวดี 2568  เหนือพรหมลิขิต  (รับเชิญ)

 ละครโทรทัศน์ทั้งหมดด้านล่างนี้ออกอากาศทางช่องวัน 31
 พ.ศ.  เรื่อง  บทบาท  2560  กับดักเสน่หา  เฟียล่า  2563  สูตรรักแซ่บอีหลี  ณัฐริดา (ณัฐ) 2565  หัวใจรักพิทักษ์เธอ  พริมา / พริสซิล่า ชาน 2567  ภูลังกา  เจ้าหญิงเนตรดาว 2568  ชะตาหงส์  พวงชมพู ฤทธิ์ลือไพศาล (ชมพู)2569เขยบ้านนอกสอดสร้อยมาลา

 ละครโทรทัศน์ทั้งหมดด้านล่างนี้ออกอากาศทางช่อง 9 เอ็มคอตเอชดี
 พ.ศ.  เรื่อง  บทบาท 2560  LOVE COMPLEX คอนโดวุ่น จุ้นรัก  เจ 
 ละครโทรทัศน์ทั้งหมดด้านล่างนี้ออกอากาศทางช่อง 7
 พ.ศ.  เรื่อง  บทบาท 2561  คลื่นผีป่วน  ลูกแพร  แม่สื่อปากร้าย ผู้ชายรสจัด  ปณิตา (นิต้า)  2563  ร้อยป่า  แสงทอง  ม่านบังใจ  สิริโสภา 2564  คทาสิงห์  แสงจันทร์

 ภาพยนตร์ 
 พ.ศ.  เรื่อง  บทบาท 2561  ขุนบันลือ  ธาริน 

 พิธีกร 
 รายการ เที่ยงบันเทิง
 มิสแกรนด์ไทยแลนด์ 2019 - ปัจจุบัน
# ชวังเกา
ชวังเกา  เป็นเมืองชนบทในรัฐบาวาเรีย ประเทศเยอรมนี เมืองชวังเกาตั้งอยู่ติดกับชายแดนประเทศออสเตรีย ด้านตะวันตกเฉียงเหนือของเมืองอยู่ติดกับทะเลสาบฟอร์เกิน เมืองนี้เป็นที่ตั้งของปราสาทที่มีชื่อเสียงที่สุดของเยอรมันอย่างปราสาทนอยชวานชไตน์และปราสาทโฮเอินชวังเกา เมืองแห่งนี้ีไม่มีทางรถไฟผ่าน จึงสามารถเข้าถึงได้โดยรถยนต์เท่านั้น ซึ่งโดยปกติแล้วจะมีรถบัสให้บริการจากเมืองฟึสเซินที่อยู่ห่างออกไป 4 กิโลเมตร
# ปราสาทดราเคินบวร์ค
ปราสาทดราเคินบวร์ค  เป็นปราสาทส่วนตัว สร้างขึ้นด้วยสถาปัตยกรรมแบบพระราชฐานระหว่างปี ค.ศ. 1882–1884 โดยบารอนชเตฟัน ฟอน ซาร์เทอร์ (Stephan von Sarter) นายธนาคารชาวเยอรมัน สร้างจนแล้วเสร็จในระยะเวลาเพียงสองปี ปราสาทนี้ตั้งอยู่บนเขาดราเคินเฟลด์ในเมืองเคอนิจส์วินเทอร์ ปัจจุบัน กรรมสิทธิ์ในปราสาทหลังนี้เป็นของรัฐนอร์ทไรน์-เว็สท์ฟาเลิน

แหล่งข้อมูลอื่น
 Schloss Drachenburg - official site 
 Schloss Drachenburg - official site 

ด
หมวดหมู่:สิ่งก่อสร้างในคริสต์ทศวรรษ 1890
หมวดหมู่:สิ่งก่อสร้างในรัฐนอร์ทไรน์-เว็สท์ฟาเลิน
# หู อีเทียน
หู อีเทียน (เกิด 26 ธันวาคม พ.ศ. 2536, หางโจว, เจ้อเจียง) เป็นนักแสดงชาวจีน เริ่มแสดงในละครโทรทัศน์เรื่อง เซี่ยจื้อเว่ย์จื้อ (夏至未至; Rush to the Dead Summer) เมื่อ พ.ศ. 2560 ภายหลังในปีเดียวกันได้แสดงในละครออนไลน์เรื่อง จื้อหวั่วเหมินตานฉุนเตอะเสี่ยวเหม่ย์ห่าว (致我们单纯的小美好; A Love So Beautiful) ทำให้มีชื่อเสียงและได้รับรางวัลมากมาย

 ผลงาน 

 ละคร 
+ปีชื่อภาษาอังกฤษ / ภาษาไทยชื่อภาษาจีนหมายเหตุ2022See You Again超时空罗曼史We TV, iQIYICheckmate / ยอดนักสืบพิชิตคดี民国大侦探We TV, iQIYIA Storm of Wind and Cloud凭栏一片风云起huace croton tv thaiHello, The Sharpshooter你好，神枪手ซับไทยทาง we tv2021Youth Should Be Early
รักนี้ต้องเป็นเธอ青春须早为Dt.AppleDog's Time/Go Go Squid 2
นายเย็นชากับยัยปลาหมึก 2我的时代，你的时代ซับไทยทาง WE TV Unrequited Love
รักข้างเดียวที่หวายหนาน暗恋橘生淮南ซับไทยทาง WE TV2020You Complete Me
กุหลาบกลางมรสุม小风暴之时间的玫瑰ซับไทยทาง WE TVMy Roommate is a Detective
ยอดนักสืบแห่งยุคสาธารณรัฐจีน民国奇探พากษ์ไทย และซับไทย ทาง MONOMAX
ซับไทยทาง iQIYI ThailandHandsome Siblings
เซียวฮื้อยี้绝代双骄พากษ์ไทย และซับไทย ทาง Netflix2019Go Go Squid
นายเย็นชากับยัยปลาหมึก亲爱的，热爱的ซับไทยทาง WE TV2017A Love So Beautiful
นับแต่นั้น…ฉันรักเธอ致我们单纯的小美好ซับไทยทาง WE TV
พากษ์ไทยทาง ViuRush to the Dead Summer
คิมหันต์เมื่อวันวาน夏至未至

 ภาพยนตร์ 
 ปี 2559 ภาพยนตร์สั้น Cattree (猫的树) ;นักแสดงร่วม
 ปี 2561 ภาพยนตร์สั้น 有那么一天

 รายการโทรทัศน์ 
 ปี 2560 ออกรายการ Happy Camp (快乐大本营) ออกอากาศวันที่ 23 ธันวาคม 2560
 ปี 2561 รายการ TWENTY-FOUR HOURS (二十四小时) รายการประเภทเรียลลิตี้ปฏิบัติภารกิจ

 ผลงานเพลง 
 เพลง 是梦吧 (ความฝันใช่ไหม) ประกอบซีรีส์ A Love so Beautiful

 รางวัล 
รางวัล POTENTIAL TV Drama Actor Award 2017 จากเวที Tencent Video Star Awards

 แหล่งข้อมูลอื่น 
[Weibo ส่วนตัว]
# ตัวตั๋ว
ตัวตั๋ว (จีนตัวเต็ม: 多鐸 จีนตัวย่อ: 多铎 แมนจู:   , 2 เมษายน 1614 – 29 เมษายน 1649) เป็นเจ้าชายแมนจูและขุนพลของราชวงศ์ชิงตอนต้น

 พระประวัติ 
องค์ชายตัวตั๋วประสูติในราชสกุลอ้ายซินเจว๋หลัวเป็นพระราชโอรสองค์ที่ 15 ของพระเจ้าหนูเอ่อร์ฮาชื่อข่านแห่งราชวงศ์จินยุคหลัง ส่วนพระมารดาของพระองค์คือพระชายาเอกของพระเจ้าหนูเอ่อร์ฮาชื่อ อาปาไฮ่ องค์ชายตัวตั๋วมีพระเชษฐาร่วมพระมารดา 2 พระองค์คือเจ้าชายอาจี้เก๋อและเจ้าชายตัวเอ๋อร์กุ่น
# ค็อคเคิม
ค็อคเคิม  เป็นเมืองขนาดเล็กในรัฐไรน์ลันท์-ฟัลทซ์ ประเทศเยอรมนี ตั้งอยู่ทางตะวันออกของนครแฟรงก์เฟิร์ตไปราว 170 กิโลเมตร ตัวเมืองมีแม่น้ำมอแซลไหลผ่าน ค็อคเคิมเป็นที่ตั้งของปราสาทมีชื่อเสียงสองหลัง คือปราสาทเอ็ลทซ์และปราสาทค็อคเคิม

แหล่งข้อมูลอื่น

 Town's official webpage 
 Official webpage of tourism in Cochem area 
 Data from the Rhineland-Palatinate State Statistical Office
# ไต้ซ่าน
ไต้ซ่าน (แมนจู:  , , 19 สิงหาคม 1583 – 25 พฤศจิกายน 1648) เป็นเจ้าชายแมนจูผู้มีอิทธิพล และ รัฐบุรุษ ของ ราชวงศ์ชิง

 พระประวัติ 
องค์ชายไต้ซ่านประสูติใน ราชสกุลอ้ายซินเจว๋หลัว ของแมนจู เป็นพระราชโอรสองค์ที่ 2 ของ พระเจ้าหนูเอ่อร์ฮาชื่อ ปฐมจักรพรรดิแห่งราชวงศ์ชิง พระมารดาของพระองค์คือพระชายาองค์แรกพระเจ้าหนูเอ่อร์ฮาชื่อจากสกุลถงเจีย พระองค์เป็นพระเชษฐาต่างพระมารดาซึ่งต่อมาได้เป็นรัชทายาทของจักรพรรดินู่เอ๋อร์ฮาชื่อคือ หฺวัง ไถจี๋